b'\n_START_ARTICLE_\nPesem (petje)\n_START_PARAGRAPH_\nV glasbi je pesem lahko kompozicija za glas ali glasove, ki se izvaja s petjem. Zborovsko ali vokalno pesem lahko spremljajo glasbeni instrumenti, ali pa tudi ne kot to velja za pesmi a cappella. Besedila pesmi so obi\xc4\x8dajno poeti\xc4\x8dno zapisana v rimah, \xc4\x8deprav so lahko to tudi verski verzi ali proza.\n_START_SECTION_\nZgodovina\n_START_PARAGRAPH_\nPevci so bili so nosilci epskih zgodb in so mejili na igralce. Petje, ritmika in toni so pomagali pri spominjanju teksta in tako olaj\xc5\xa1ali ohranjanje izro\xc4\x8dila in zgodb. V srednjem veku nastanejo prve ve\xc4\x8dje reforme zborovskega petja, madrigali so tudi prve zgodnje oblike zborovskega petja, celo prva oblika popularne glasbe. Z renesan\xc4\x8dno reformo se pri\xc4\x8denja tudi bolj resno \xc5\xa1olanje glasu pevcev v samostanu._NEWLINE_Z renesanso se tudi ponovno predeluje umetnostno petje. Ponovno pevci postanejo aktivni animatorji ljudskega delovanja, podobno vlogo imajo pevci tudi v muslimanskih okoljih. Z barokom petje preide tudi v gledali\xc5\xa1\xc4\x8de z razvojem opere, oblikujejo pa se tudi glasbene skupine s pevcem. Z romantiko postanejo pomembni samospevi, pomembno se utrdi operno petje, znanstveno pa se obravnava tudi ljudske tematike in zbira ljudske pesmi in obi\xc4\x8daje, da bi predstave in javno delovanje bilo bolj pristno._NEWLINE_S kasnej\xc5\xa1imi modernizacijami in reformami klasi\xc4\x8dne glasbe, pa tudi s popisom ljudskih izro\xc4\x8dil in mitologij, se glasbeni izraz spremeni predvsem v smislu gledali\xc5\xa1\xc4\x8dne tradicije. Pojavijo se prvi muzikali, variete, burleske, kabaret. Vzporedno s tem nastanejo razli\xc4\x8dni na\xc4\x8dini ohranjanja ljudskega izro\xc4\x8dila preko petja tedaj ohranjenih ljudskih pesmi.\n_START_SECTION_\nIzraz\n_START_PARAGRAPH_\nPevci so zaradi glasbenih zahtev pod zahtevami, da ustrezno interpretirajo zahtevano glasbeno podlago kot tudi besedilo. To zahteva od pevca ustrezno znanje o petju, pa tudi fizi\xc4\x8dne sposobnosti ter ustrezno razumevanje javnega nastopanja.'